[{"text_idx": "#000000", "text": "Euskaraldiaren urtea dugu aurtengoa, hizkuntza ohiturak iraultzera eta euskarari gure eguneroko elkarrizketetan merezi duen tokia ematera dator. Gogotsu dator, gogor dator... eta gogotik eta gogor era\u00adgitera dator. Horixe jasotzen du, hain zu\u00adzen, aurtengo leloak: \u201cHitzez ekiteko garaia da! Hitzen bidez egin, hitzetik ekin, hitz egin!\u201c."}, {"text_idx": "#000003", "text": "Euskaraldiaren bigarren edizioan (2020) bezalaxe, hirugarren honetan ere entitateek toki berezia izango dute. Ari\u00adguneen bidez, elkarte, enpresa, eta bes\u00adtelakoek arnasguneak sortzeko aukera izan\u00adgo dute euren arloan. Ahobizi eta be\u00adlarriprest rolak hartuta, ariketa, herri\u00adtarren lanpostuetara, aisialdi-ekintzetara eta abarretara zabaltzeko aukera pare\u00adga\u00adbea dugu ariguneena. Zabalik dute da\u00adgoe\u00adneko entitateek Euskaraldian izena ema\u00adteko aukera!"}, {"text_idx": "#000005", "text": "Gogoan izan, irailaren 28tik aurrera, norbanakoek Euskaraldian izena emateko aukera irekiko dela. Aurten, aurreko edi\u00adzioe\u00adtan izena emanda egon diren he\u00adrritarrek parte hartzea konfirmatu baino ez dute egin beharko. Animatu zaitezte!"}, {"text_idx": "#000006", "text": "Txorierriko dinamizatzailea prest da\u00adgo entitate zein norbanako orori la\u00adguntza eskaintzeko, Euskaraldi aurreko pro\u00adzesua samurtzeko eta Euskaraldian ze\u00adhar sor litezkeen zalantzei aurre egi\u00adten laguntzeko. Hainbat bidetatik jo de\u00adza\u00adke herritarrak dinamizatzailearen la\u00adguntza bila: Instagram bidez (@txorie\u00adrrikoeuskaraldia), Facebook bidez (Euska\u00adral\u00addia Txorierri), posta elektronikoz () eta telefonoz (688634485)."}, {"text_idx": "#000007", "text": "Orain ez daukagu aitzakiarik, erabili dai\u00adgun gure hizkuntza Txorierriko txoko guz\u00adtietan. Zu behar zaitugu horretarako! Hi\u00adtzez ekiteko garaia da!"}, {"text_idx": "#000008", "text": "Txorierriko albiste garrantzitsuak eta azken ordukoak jaso gura dituzu Whatsapp bitartez?"}, {"text_idx": "#000009", "text": "Izan zaitez berriemale ere. Bidali zure argazkiak, bideoak eta berriak."}]